# **DĖL ROKIŠKIO RAJONO SAVIVALDYBĖS BŪSTO PARDAVIMO**

#

# 2021 m. sausio 29 d. Nr. TS-

# Rokiškis

#

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, Lietuvos Respublikos civilinio kodekso 6.393 straipsnio 1 dalimi, Rokiškio rajono savivaldybės tarybos 2020 m. gruodžio 23 d. sprendimu Nr. TS-323 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109, 3.8 papunkčiu, atsižvelgdama į *(duomenys neskelbtini)* 2020 m. rugsėjo 22 d. prašymą ,,Dėl savivaldybės būsto“, Rokiškio rajono savivaldybės taryba nusprendžia:

# Leisti parduoti Rokiškio rajono savivaldybei (toliau – Savivaldybė) nuosavybės teise priklausantį 50,41 kv. m bendro ploto savivaldybės būstą, esantį į *(duomenys neskelbtini)*, unikalus Nr. į *(duomenys neskelbtini)*, *(duomenys neskelbtini)*.

1. Nustatyti, kad šio sprendimo 1 punkte įvardinto parduodamo Savivaldybės būsto pardavimo kaina yra 13 702,50 Eur (trylika tūkstančių septyni šimtai du eurai ir penkiasdešimt euro centų), iš jų turto įvertinimo išlaidos – 302,50 Eur (trys šimtai du eurai ir penkiasdešimt euro centų).
2. Įgalioti Savivaldybės merą pasirašyti 1 punkte nurodyto Savivaldybės turto pirkimo-pardavimo sutartį.

Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

#

#

|  |  |
| --- | --- |
| Savivaldybės meras | Ramūnas Godeliauskas |

# Kristina Tūskienė

Rokiškio rajono savivaldybės tarybai

# **SPRENDIMO PROJEKTO ,,DĖL ROKIŠKIO RAJONO SAVIVALDYBĖS BŪSTO PARDAVIMO” AIŠKINAMASIS RAŠTAS**

2021 m. sausio 5 d.

**Parengto sprendimo projekto tikslai ir uždaviniai.**

Vadovaujantis Lietuvos Respublikos paramos būstui įsigyti ar išsinuomoti įstatymu, leisti parduoti Rokiškio rajono savivaldybei (toliau – Savivaldybė) nuosavybės teise priklausantį 50,41 kv. m bendro ploto savivaldybės būstą, esantį į *(duomenys neskelbtini)*.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis Lietuvos Respublikos paramos būstui įsigyti ar išsinuomoti įstatymo (toliau – Įstatymas) 25 straipsnio 2 dalies 5 punktas, Lietuvos Respublikos civilinio kodekso 6.393 straipsnio 1 dalis, Rokiškio rajono savivaldybės tarybos 2020 m. gruodžio 23 d. sprendimas Nr. TS-323 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo”, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109, 3.8 papunktis.

**Sprendimo projekto esmė.**

Įstatymo 25 straipsnio 2 dalies 5 punkte nurodyta, kad savivaldybės būstai, kurie nuomojami ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytinas būsto nuomos sąlygas, tarybos sprendimu gali būti parduodami už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas.

50,41 kv. m Savivaldybės būstas, esantis į *(duomenys neskelbtini)*, Savivaldybės tarybos 2020 m. gruodžio 23 d. sprendimu Nr. TS-323 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo” įrašytas į parduodamų Rokiškio rajono savivaldybės būstų su pagalbinio ūkio paskirties pastatais sąrašą.

Savivaldybės administracijai 2020 m. rugsėjo 22 d. buvo pateiktas Savivaldybės būsto nuomininko *(duomenys neskelbtini)* prašymas, dėl 50,41 kv. m bendro ploto savivaldybės būsto, esančio į *(duomenys neskelbtini)*, įsigijimo.

Su *(duomenys neskelbtini)* 1999 m. sausio 30 d. buvo sudaryta Gyvenamųjų patalpų nuomos sutartis Nr. 27, dėl minėtojo savivaldybės būsto nuomos.

Turto vertinimo įmonė UAB „STIVVF“ įvertino Savivaldybės būstą, esantį į *(duomenys neskelbtini)*, kurio nustatyta nekilnojamojo turto rinkos vertė vertinimo dieną, t. .y. 2020 m. lapkričio 11 d., yra 13 400,00 Eur. Turto vertinimo išlaidos – 302, 50 Eur.

Įstatymo 26 straipsnio 2 dalyje nustatyta, kad savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą.

*(duomenys neskelbtini)* 2020 m. gruodžio 15 d.sutiko pirkti nuomojamą būstą už 13 702,50 Eur.

Atsižvelgiant į tai, siūloma leisti parduoti Savivaldybės būstą, esantį į *(duomenys neskelbtini)*, *(duomenys neskelbtini)* už 13 702,50 Eur

Lėšos, gautos pardavus Savivaldybės būstus atskaičius su savivaldybės būsto vertės nustatymu susijusias išlaidas, pervedamos į Savivaldybės biudžetą ir naudojamos socialinio būsto fondo plėtrai.

**Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos, padidės savivaldybės biudžeto lėšos, skirtos socialinių būstų fondo plėtrai.

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos Rokiškio rajono gyventojams nebus.

**Finansavimo šaltiniai ir lėšų poreikis**.

# Sprendimo įgyvendinimui Savivaldybės biudžeto lėšų nereikės, nes Savivaldybės išlaidos, susijusios su parduodamo Savivaldybės būsto vertės nustatymu, įskaitomos į būsto pardavimo kainą, pardavimo įteisinimo išlaidas apmoka pirkėjas.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Kristina Tūskienė |